Rettens dom (Niende Afdeling) af 12. december 2018 – KRKA mod Kommissionen
(Sag T-684/14)
»Konkurrence – konkurrencebegrænsende aftaler – markedet for perindopril, der er et lægemiddel til behandling af hjerte-kar-sygdomme, som originalmedicin og generisk produkt – afgørelse, hvorved der fastslås en overtrædelse af artikel 101 TEUF – aftale om forlig i tvister vedrørende patenter – licensaftale – aftale om erhvervelse af teknologi – konkurrencebegrænsende formål – konkurrencebegrænsende virkning – afvejning mellem konkurrenceret og patentret«
1.      Konkurrencebegrænsende aftaler – konkurrencebegrænsning – bedømmelseskriterier – sondring mellem overtrædelser med konkurrencebegrænsende formål og overtrædelser med konkurrencebegrænsende virkning – overtrædelse med konkurrencebegrænsende formål – tilstrækkelig skadelig – vurdering
(Art. 101, stk. 1, TEUF)
(jf. præmis 122-124)
2.      Konkurrence – EU-regler – materielt anvendelsesområde – mindelige aftaler på patentområdet – omfattet – afvejning mellem patentret og konkurrenceret
(Art. 101, stk. 1, TEUF; Rådets forordning nr. 1/2003)
(jf. præmis 125-131 og 383)
3.      Konkurrencebegrænsende aftaler – konkurrencebegrænsning – mindelige aftaler på patentområdet – aftale indgået mellem en originalproducent og en generisk lægemiddelvirksomhed – forlig, der indeholder ikke-anfægtelsesklausuler vedrørende patenterne og ikke-markedsføringsklausuler – tilskyndende omvendt betaling modtaget af en generikaproducerende lægemiddelvirksomhed – foreligger ikke – konkurrencebegrænsende formål – foreligger ikke
(Art. 101, stk. 1, TEUF)
(jf. præmis 135-155 og 201-268)
4.      Konkurrencebegrænsende aftaler – konkurrencebegrænsning – mindelige aftaler på patentområdet – aftale indgået mellem en originalproducent og en generisk lægemiddelvirksomhed – forlig, der indeholder ikke-anfægtelsesklausuler vedrørende patenterne og ikke-markedsføringsklausuler – tillægslicensaftale om en værdioverførsel til den generikaproducerende virksomhed – lovlighed – værdioverførslens kvalificering som tilskyndende omvendt betaling – betingelser
(Art. 101, stk. 1, TEUF)
(jf. præmis 156-199)
5.      Konkurrencebegrænsende aftaler – konkurrencebegrænsning – vurdering af en aftales konkurrencebegrænsende karakter med hensyn til dens markedsvirkninger – vilkår – undersøgelse af den konkurrence, der ville have været uden den omtvistede aftale – aftale gennemført før vedtagelsen af Kommissionens afgørelse – Kommissionens forpligtelse til at analysere aftalens faktiske virkninger for konkurrencen
(Art. 101, stk. 1, TEUF)
(jf. præmis 315 og 345-376)
Angående
Søgsmål i henhold til artikel 263 TEUF med påstand om delvis annullation af Kommissionens afgørelse C(2014) 4955 final af 9. juli 2014 om en procedure i henhold til artikel 101 TEUF og 102 TEUF (sag AT.39612 – Perindopril (Servier)), for så vidt som den vedrører sagsøgeren.
Konklusion
1)
Artikel 4 i Europa-Kommissionens afgørelse C(2014) 4955 final af 9. juli 2014 om en procedure i henhold til artikel 101 TEUF og 102 TEUF (sag AT.39612 – Perindopril (Servier)) annulleres, for så vidt som det heri konstateres, at Krka Tovarna Zdravil d.d. deltog i de i artiklen nævnte aftaler.
2)
Artikel 7, stk. 4, litra a), i afgørelse C(2014) 4955 final annulleres.
3)
Artikel 8 og 9 i afgørelse C(2014) 4955 final annulleres, for så vidt som de vedrører Krka Tovarna Zdravil.
4)
Kommissionen betaler sagsomkostningerne.